RECSYR

RECSYR var en internasjonal marineoperasjon til støtte for fellesoperasjonen mellom Organisasjonen for forbud mot kjemiske våpen og De forente nasjoner for å fjerne kjemiske våpen fra Syria. Operasjonen varte fra desember 2013 til juli 2014.

Fellesoperasjonen ble til på grunnlag av Sikkerhetsrådets resolusjon 2118 om destruksjon av Syrias kjemiske våpen.«About OPCW-UN Joint Mission» , OPCW-UN Joint Mission.

Oppdraget
RECSYR hadde i oppdrag å frakte kjemiske stridsmidler ut fra havnebyen Lattakia i Syria. Arbeidet startet i desember 2013. Den første lasten ble brakt ut sjøvegen i januar 2014.«First Priority Chemicals in Syria Transported to Latakia and Removed from the Country Tuesday», OPCW, 7. januar 2014. De kjemiske stoffene ble fraktet til kommersielle destruksjonsanlegg i Finland, Storbritannia og USA og til det amerikanske marinefartøyet MV «Cape Ray».«Operation RECSYR er gennemført» , Værnsfælles Forsvarskommando, 21. juli 2014.

I april 2014 meldte OPCW og FNs fellesoperasjon at 92,5 % av de kjemiske stridsmidlene enten var brakt ut av Syria eller ødelagt i landet.«92.5% of Syria’s chemical weapons material removed or destroyed in-country» , OPCW-UN Joint Mission, 24. april 2014. Den 23. juni 2014 ble det meldt at siste last med våpen hadde gått ut fra Lattakia,«Siste last med kjemivåpen fraktet ut av Syria», VG Nett, 23. juni 2014. og at det gjenværende av de oppgitte kjemiske stridsmidlene var fjernet.«100% of declared chemical weapons materials destroyed or removed from Syria» , OPCW-UN Joint Mission, 23. juni 2014.

Disse ble senere destruert i Finland og USA.https://www.vg.no/nyheter/utenriks/i/MQQBr/vg-eksklusivt-paa-innsiden-av-norges-syria-oppdrag

Flotiljeadmiral Torben Mikkelsen fra Danmark var den første styrkesjef for den dansk-norsk-britiske styrken. Kommandør Bjørn-Erik Marthinsen fra Norge var nestkommanderende og midlertidig styrkesjef fra 4. til 20. mai, da den danske flotiljeadmiral Steen Engelbrecht Pedersen overtok.«Skiftedag i operation RECSYR ved Syrien», Maritime Danmark,  22. mai 2014.

Fartøy og andre styrker
 Danmark 
 L17 «Esbern Snare» (desember 2013–mai 2014)
 F362 «Peter Willemoes» (mai 2014–juli 2014)
 Norge 
 F313 «Helge Ingstad» (desember 2013–30. april 2014)
 W322 «Andenes» (30. april 2014–juli 2014)

 Storbritannia 
 Duke-klassen: F236 «Montrose» (januar 2014–24. februar 2014)
 Daring-klassen: D34 «Diamond» (24. februar 2014–juli 2014)

 Russisk-kinesisk styrke 
 Kirov-klassen: 099 «Pjotr Velikij»
 Udaloj-klassen: 659 «Viseadmiral Kulako» (avløste «Pjotr Velikij»)
 Jiangkai II-klassen: 546 «Yancheng»
 Jiangkai II-klassen: 570 «Huangshan» (avløste «Yancheng»)

 Sivile skip 
 MS «Ark Futura»
 MS «Taiko»«Viderefører den militære deltakelsen i Recsyr», Forsvarsdepartementet , 20. juni 2014.

 Andre styrker 
Kystvakten, Minedykkerkommandoen, Kystjegerkommandoen, Taktisk båtskvadron, KNM Tordenskjold, Marinens logistikkvåpen og Fregattvåpenet bidro med personell. I det norske bidraget tjenestegjorde til sammen 523 soldater. 43 sivile ble belønnet med medalje for innsatsen i RECSYR.

Referanser

 Eksterne lenker 


Kategori:Syria
Kategori:FN-sanksjonerte militære operasjoner og styrker
Kategori:Kjemiske våpen
Kategori:Artikler i sjøfart-prosjektet